Σπαγγέτι puttanesca (με ντομάτα του κουτιού)
Θρυλική μακαρονάδα πρωτοφτιάχτηκε στο νησάκι Ischia, στον κόλπο της Νάπολης, και συνδυάζει ιδανικά την ντομάτα με τις αντζούγιες, την κάππαρη, τις ελιές και την καυτερή πιπεριά.
500 γρ. σπαγκέτι, 1 σκελίδα σκόρδου, ψιλοκομμένη, 2 μικρές πιπεριές τσίλι, φρέσκες ή αποξηραμένες, ψιλοκομμένες, ή 1 κουτ. γλυκού καυτερό μπούκοβο σε νιφάδες (ή όσο θέλουμε, ανάλογα με την αντοχή μας στα καυτερά), 6 φιλέτα αντζούγιας, καλά ξεπλυμένα, στραγγισμένα και ψιλοκομμένα, 800 γρ. ολόκληρα ντοματάκια κονσέρβας, με το χυμό τους, ψιλοκομμένα, 100 γρ. ελιές Καλαμών, χωρίς το κουκούτσι, χοντροκομμένες, τα φύλλα από 1/2 μάτσο μαϊντανό, ψιλοκομμένα, 4 κουτ. σούπας κάππαρη, καλά ξεπλυμένη και στραγγισμένη, 1 κουτ. σούπας ρίγανη ξερή, κοπανισμένη, 60 ml ελαιόλαδο, αλάτι, φρεσκοτριμμένο πιπέρι
Για την σπαγγέτι puttanesca (με ντομάτα του κουτιού) ξεκινάμε και σε μια φαρδιά και ρηχή κατσαρόλα ζεσταίνουμε το μισό λάδι σε μέτρια φωτιά και σοτάρουμε το σκόρδο με τις καυτερές πιπεριές και τις αντζούγιες για περίπου 2 - 3 λεπτά, ανακατεύοντας με ξύλινη κουτάλα.Ρίχνουμε την ντομάτα, αλατοπιπερώνουμε, δυναμώνουμε τη φωτιά και μαγειρεύουμε για περίπου άλλα 7 - 8 λεπτά, μέχρι να δέσει ελαφρώς η σάλτσα.Παράλληλα, σε μια βαθιά κατσαρόλα με άφθονο αλατισμένο νερό που κοχλάζει, βράζουμε τα ζυμαρικά 3 λεπτά λιγότερο από ό,τι λένε οι οδηγίες.Με μια λαβίδα για μακαρόνια βγάζουμε τα ζυμαρικά από την κατσαρόλα (χωρίς να τα σουρώσουμε), τα βάζουμε στο σκεύος με τη σάλτσα και συνεχίζουμε το μαγείρεμα για περίπου 2 - 3 λεπτά, ανακατεύοντας απαλά. Αν το φαγητό μάς φαίνεται στεγνό, προσθέτουμε λίγο από το νερό του βρασίματος.Προσθέτουμε τις ελιές, το μαϊντανό, την κάππαρη και τη ρίγανη και ανακατεύουμε απαλά να ανακατευτούν τα υλικά.Περιχύνουμε με το υπόλοιπο λάδι, πασπαλίζουμε με φρεσκοτριμμένο πιπέρι και σερβίρουμε.
Ζυμαρικά,Ντομάτα